Шентүрк, Семих

Семи́х Шентүрк (орус. Семих Шентюрк, тур. Semih Şentürk; 29 апрель 1983, Измир) — турк футболчу, халдакчы. Стамбулдуң «Фенербахче» клувунуң база Турцияның чыынды командазының ойнакчызыhttps://www.sports.ru/tags/3483560/. 2008 чылда Европаның чемпионадының хүлер шаңналының эдилекчизи.

 Карьеразы 
Клубтарга

Семих Шентюрк 1983 чылдың апрель 29-та Турцияның Измирге төрүттүнген. Футболчу оруун 1999 чылда «Фенербахче» клувунга эгелээш, 2014 чылга чедир аңаа халдакчылап, ниитизи-биле 166  оюн ойнаан. 2014 чылда «Истамбул ББ» деп клуб-биле 2 чылдыг керээ чаргаш, 2016 чылга чедир ооң составынга 31 оюн ойнааш, 11 гол киир тепкен.  2016 чылда «Эскишехирспор»деп клуб-биле 2 чылдыг керээ чаргаш, 2018 чылга чедир 47 оюн ойнааш, 18 гол киир тепкен.

Хөй удаа эң тергиин халдакчы дээш чурт деңнелинге шаңнадып чораан.

Турцияның чыынды командазынга

Турцияның чыынды командазынче 2006 чылда Европаның чемпионадының белеткелиниң аайы-биле Турция чаа состав чыып турар үеде кирген. Австрия биле Швейцарияга болуп эрткен Евро-2008 маргылдаага 3 гол киир тепкен. Хорватияның чыынды командазынга удур оюнда немелде үениң сөөлгү минутазында гол киир тепкеш, санны дең кылыпканы-биле, турктар пенальтиге уткаш, полуфиналче үнгеннер. Шентүрктүң ол голу футбол аарыкчыларынга уттундурбас кылдыр артып калган. Чартык-финалга Шентүрк Германияның чыынды командазынга удур оюнда 86 дугаар минутада саннарны деңнепкен (2:2), ынчалза-даа Филипп Лам 90 дугаар минутада Германияга тиилелгени эккелген голду киир тепкен. Турцияның чыынды командазы түңнелинде хүлер шаңналдың эдилекчилери болган.

 Чедиишкиннери 

 Командалар составында

 Турцияның чемпиону (5): 2000/01, 2003/04, 2004/05, 2006/07, 2010/11
 Турцияның Суперкубогунуң эдилекчизи (2): 2007, 2009
 Турцияның кубогунуң эдилекчизи (2): 2011/12, 2012/13
 Европаның 2008 чылда чемпионадынга хүлер шаңналдың эдилекчизи.

 Ал-бодунуң чедиишкиннери

 Турцияның кубогунуң тергиин халдакчызы: 2006/07 (7 гол)
 Турцияның чемпионадының тергиин халдакчызы: 2007/08 (17 гол)
 Турцияның чыынды командазының Европа чемпионаттарынга эң хөй гол киир тепкени дээш рекордсмен: 3 голhttps://www.readfootball.com/football-turkey/players/semih-senturk.html.

 Демдегелдер 

 Шөлүглер 

Аңгылал:Алфавиттээн кижилер
Аңгылал:Апрельдиң 29 төрүттүнген
Аңгылал:Турцияның футболчулары